2002-ben, egy súlyos sérülés után felépülve kölcsönadták egy évre a Dinamóba, ahol fizikailag és mentálisan is megerősödhetett. Visszatérte utáni két évben az egyik holland sportújság értékelése szerint 6.47-es majd 6.31-es osztályzatot kapott. A nemzeti csapatnak is tagja maradt, mind a 2002-es és 2006-os világbajnokság, mind a 2004-es Európa-bajnokság selejtezőin rendszeresen szerepelt. Klubcsapatában a veterán Fred Grim visszavonulása után egyértelműen ő lett a kezdőkapus, de egy újabb súlyos sérülés véget vetett jó formájának. 2004 nyarától pedig Ronald Koeman egyértelműen Marteen Stekelenburgot favorizálta.